《观猎篇》
明代·徐渭

茅刀割水娇红茜，风偃寒梢卧长堰。青林疏树隔荒坟，白水茫茫看不见。

将军本是北平豪，记得依稀身姓曹。怕向扬州作贵客，惯从下泽骤鸣镳。

万里秋郊平似舸，千骑围中一是我。箭叫饿鸱，龙腾快马。

趁鹿逐獐，解绦掣锁。耳后生风，鼻头出火。自来此州，杀贼不暇。

皂雕气销，韩卢魄堕。昨见儒生，衣长履大。入揖令公，挥金不谢。

抽笔制词，弯弓辄射。住释挟屠，刳牛食鲊。外枯中腴，无所不可。

促骑请邀，徵徒出野。牵犬莫迟，见兔辄打。傥遇大兕，一发断髁。

为先生寿，引满十斝。健儿跪领将军言，翻身上马去如烟。

宝刀映日不足数，角巾受风真可怜。浅草平堤水痕聚，万蹄避水移家去。

沙拥肥螯掠岸飞，丝牵小豸当空乳。汉将穷追路欲阑，胡家瓯脱避何难。

今朝立马祁连上，不见匈奴一骑还。

作者简介：徐渭（1521—1593），汉族，绍兴府山阴（今浙江绍兴）人。初字文清，后改字文长，号天池山人，或署田水月、田丹水，青藤老人、青藤道人、青藤居士、天池渔隐、金垒、金回山人、山阴布衣、白鹇山人、鹅鼻山侬等别号。中国明代文学家、书画家、军事家。民间也普遍流传他的故事传说，关于他年轻时如何聪明，后来如何捉弄官宦等。